Official Journal L 274 , 11/10/2002 P. 0036 - 0037



Id-Deċiżjoni tal-Kummisssjoni ta' l-10 ta' Ottubru 2002 li temenda Deċizjoni 2001/751/KE fir-rigward ta' l-importazzjoni ta' ratiti ħajjin u bajd għat-tfaqqis mill-Botswana (notifikata taħt dokument numru K (2002) 3671) (Test b' relevanza għall-Ftehim ŻEE) (2002/789/KE) IL-KUMMISSSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 90/539/KEE tal-15 ta' Ottubru 1990 dwar il-kondizzjonijiet tas-saħħa ta' l-annimali li tirregola kummerċ intra-Komunitarju fi, u importazzjoni minn pajjiżi terzi, ta' tjur u bajd għat-tfaqqis [1], kif l-aħħar emendata bid-Deċiżjoni tal-Kummisssjoni 2001/867/KE [2], u b'mod partikolari l-Artikolu 21(1) u l-Artikolu 23(1)b tagħha, Billi: (1) Id-Deċiżjoni tal-Kummisssjoni 2001/751/KE [3] tippreskrivi l-kondizzjonijiet tas-saħħa ta' l-annimali u ċ-ċertifikazzjoni veterinarja għall-importazzjoni ta' tjur u bajd għat-tfaqqis minn pajjiżi terzi, inklużi miżuri dwar is-saħħa ta' l-annimali li jridu jiġu applikati wara dik l-importazzjoni, u telenka l-pajjiżi terzi li minnhom dawk l-importazzjoni huma awtorizzati. (2) Spezzjoni mwettqa mill-Kummissjoni fil-Botswana f'Mejju 2001 uriet li fil-Botswana hemm biżżejjed servizzi veterinarji li huma strutturati b'mod tajjeb u organizzati fir-rigward ta' l-istatus tas-saħħa tar-ratiti. Madanakollu, il-leġislazzjoni fil-Botswana ma kinitx tinkludi b'mod sħiħ il-ħtieġa għan-notifikazzjoni uffiċjali ta' l-influwenza ta' l-għasafar. (3) Issa l-Botswana emenda l-leġislazzjoni tagħha biex tassigur li l-influwenza ta' l-għasafar tiġi notifikata lill-awtorità kompetenti. (4) Għalhekk huwa xieraq li tiġi permessa l-importazzjoni ta' ratiti ħajjin u bajd għat-tfaqqis mill-Botswana (5) Id-Deċiżjoni 2001/751/KE għandha għalhekk tiġi hekk emendata. (6) Il-miżuri li għalihom tipprovdi din id-Deċiżjoni huma konformi ma' l-opinjoni tal-Kumitat Permanenti dwar il-Katina ta' l-Ikel u s-Sahha ta' l-Annimali, ADOTTAT DIN ID-DEĊIŻJONI: Artikolu 1 L-Anness I li jinsab mad-Deċiżjoni 2001/751/KE huwa sostitwit bit-test fl-Anness li jinsab ma' din id-Deċiżjoni. Artikolu 2 Din id-Deċiżjoni għandha tapplika mit-18 ta' Ottubru 2002. Artikolu 3 Din id-Deċiżjoni hija indirizzata lill-Istati Membri. Magħmula fi Brussel, fl-10 ta' Ottubru 2002. Għall-Kummissjoni David Byrne Membru tal-Kummissjoni [1] ĠU L 303, tal-31.10.1990, p. 6. [2] ĠU L 323, tas-7.12.2001, p. 29. [3] ĠU L 281, tal-25.10.2001, p. 24. -------------------------------------------------- L-ANNESS " “L-ANNESS 1 Lista tat-pajjiżi terzi jew partijiet ta' pajjiżi terzi, li huma permessi li jesportaw ratiti ħajjin jew bajd għat-tfaqqis tagħhom lejn il-Komunità Kodiċi ISO | Pajjiż | Partijiet mit-Territorju | Ratiti għal tgħammir u produzzjoni | Bajd tar-ratiti għat-tfaqqis | Flieles tar-ratiti ta' jum wieħed | Ratiti għall-qatla | AU | Awstralja | | A | C | E | G | BW | Botswana | | B | D | F | - | BR-1 | Brażil | L-istati ta' Rio Grande do Sul, Santa Catarina, Paraná, São Paolo u Mato Grosso do Sul | A | C | E | G | CA | Kanada | | A | C | E | G | CH | Svizzera | | A | C | E | G | CL | Chile | | A | C | E | G | CY | Ċipru | | A | C | E | G | CZ | Repubblika Ċeka | | A | C | E | G | HR | Kroazja | | A | C | E | G | HU | Ungerija | | A | C | E | G | IL | Iżrael | | A | C | E | — | NA | Namibja | | B | D | F | — | NZ | New Zealand | | A | C | E | G | PL | Polonja | | A | C | E | G | RO | Rumanija | | A | C | E | G | SI | Slovenja | | A | C | E | G | SK | Repubblika Slovakka | | A | C | E | G | TN | Tuneżija | | A | C | E | — | US | Stati Uniti ta' l-Amerika | | A | C | E | G | ZA | Afrika t' Isfel | | B | D | F | — | " --------------------------------------------------